CELEX: 32022D1029
Language: ro
Date: 2022-06-28 00:00:00
Title: Decizia de punere în aplicare (UE) 2022/1029 a Comisiei din 28 iunie 2022 de modificare a Deciziei de punere în aplicare (UE) 2019/919 în ceea ce privește standardele armonizate pentru datele principale referitoare la navele mici, sistemele de propulsie cu gaz petrolier lichefiat pentru nave, iahturi și alte motovehicule nautice și determinarea puterii maxime de propulsie utilizând viteza de manevră pentru navele cu o lungime a corpului între 8 m și 24 m (Text cu relevanță pentru SEE)

29.6.2022   
               
               
                  RO
               
               
                  Jurnalul Oficial al Uniunii Europene
               
               
                  L 172/25
               
            
         DECIZIA DE PUNERE ÎN APLICARE (UE) 2022/1029 A COMISIEI
         din 28 iunie 2022
         de modificare a Deciziei de punere în aplicare (UE) 2019/919 în ceea ce privește standardele armonizate pentru datele principale referitoare la navele mici, sistemele de propulsie cu gaz petrolier lichefiat pentru nave, iahturi și alte motovehicule nautice și determinarea puterii maxime de propulsie utilizând viteza de manevră pentru navele cu o lungime a corpului între 8 m și 24 m
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1025/2012 al Parlamentului European și al Consiliului din 25 octombrie 2012 privind standardizarea europeană, de modificare a Directivelor 89/686/CEE și 93/15/CEE ale Consiliului și a Directivelor 94/9/CE, 94/25/CE, 95/16/CE, 97/23/CE, 98/34/CE, 2004/22/CE, 2007/23/CE, 2009/23/CE și 2009/105/CE ale Parlamentului European și ale Consiliului și de abrogare a Deciziei 87/95/CEE a Consiliului și a Deciziei nr. 1673/2006/CE a Parlamentului European și a Consiliului (1), în special articolul 10 alineatul (6),
         întrucât:
         
                     (1)
                  
                  
                     În conformitate cu articolul 14 din Directiva 2013/53/UE a Parlamentului European și a Consiliului (2), produsele care sunt în conformitate cu standardele armonizate sau cu părți ale acestora, ale căror referințe au fost publicate în Jurnalul Oficial al Uniunii Europene, sunt considerate ca fiind conforme cu cerințele aflate sub incidența respectivelor standarde sau a unor părți ale acestora, prevăzute la articolul 4 alineatul (1) din Directiva 2013/53/UE și în anexa I la directiva respectivă.
                  
               
                     (2)
                  
                  
                     Prin Decizia de punere în aplicare C(2015) 8736 (3), Comisia a înaintat o cerere către Comitetul European de Standardizare (CEN) și Comitetul European de Standardizare în Electrotehnică (Cenelec) pentru elaborarea și revizuirea standardelor armonizate în sprijinul Directivei 2013/53/UE, abordând cerințele esențiale mai stricte prevăzute la articolul 4 alineatul (1) din Directiva 2013/53/UE și în anexa I la directiva respectivă, în comparație cu Directiva abrogată 94/25/CE a Parlamentului European și a Consiliului (4).
                  
               
                     (3)
                  
                  
                     Prin Decizia de punere în aplicare C(2015) 8736, comitetelor CEN și Cenelec li s-a solicitat, de asemenea, să revizuiască standardele ale căror referințe au fost publicate prin Comunicarea 2015/C 087/01 a Comisiei (5).
                  
               
                     (4)
                  
                  
                     Pe baza cererii prevăzute în Decizia de punere în aplicare C(2015) 8736, CEN a revizuit standardul armonizat EN ISO 8666:2018 privind caracteristicile principale pentru navele mici, a cărui referință este inclusă în anexa I la Decizia de punere în aplicare (UE) 2019/919 a Comisiei (6). Acest lucru a dus la adoptarea standardului armonizat EN ISO 8666:2020 și a modificării sale EN ISO 8666:2020/A11:2021 privind definițiile dimensiunilor principale și datele conexe, specificațiile privind masa și condițiile de încărcare pentru navele mici.
                  
               
                     (5)
                  
                  
                     Pe baza cererii prevăzute în Decizia de punere în aplicare C(2015) 8736, CEN a revizuit standardul armonizat EN 15609:2012 privind cerințele de instalare pentru sistemele de propulsie GPL pentru bărci, iahturi și alte ambarcațiuni, publicat prin Comunicarea 2015/C 087/01. Aceasta a condus la adoptarea standardului armonizat EN 15609:2021.
                  
               
                     (6)
                  
                  
                     Pe baza cererii prevăzute în Decizia de punere în aplicare C(2015) 8736, CEN a elaborat, de asemenea, standardul armonizat EN ISO 11592-2:2021 privind determinarea puterii nominale maxime de propulsie utilizând viteza de manevră pentru navele cu o lungime a corpului între 8 m și 24 m.
                  
               
                     (7)
                  
                  
                     Comisia, împreună cu CEN, a evaluat dacă standardele armonizate respective sunt conforme cu cerințele prevăzute în Decizia de punere în aplicare C(2015) 8736.
                  
               
                     (8)
                  
                  
                     Standardele EN 15609:2021, EN ISO 11592-2:2021 și EN ISO 8666:2020 astfel cum a fost modificat prin standardul EN ISO 8666:2020/A11:2021 respectă cerințele pe care urmăresc să le acopere și care sunt stabilite la articolul 4 alineatul (1) din Directiva 2013/53/UE, precum și în partea A din anexa I la directiva respectivă. Prin urmare, este oportun să se publice referințele standardelor respective în Jurnalul Oficial al Uniunii Europene.
                  
               
                     (9)
                  
                  
                     Standardul EN 15609:2021 înlocuiește standardul EN 15609:2012. Standardul EN ISO 8666:2020, astfel cum a fost modificat prin standardul EN ISO 8666:2020/A11:2021, urmează să înlocuiască standardul EN ISO 8666:2018.
                  
               
                     (10)
                  
                  
                     Prin urmare, este necesar să se retragă referințele standardelor EN ISO 15609:2012 și EN ISO 8666:2018 din Jurnalul Oficial al Uniunii Europene.
                  
               
                     (11)
                  
                  
                     Pentru a acorda producătorilor suficient timp să își adapteze produsele la versiunile revizuite ale standardelor armonizate EN ISO 15609:2012 și EN ISO 8666:2018, este necesar să se amâne retragerea referințelor standardelor respective.
                  
               
                     (12)
                  
                  
                     Anexa I la Decizia de punere în aplicare (UE) 2019/919 conține referințele standardelor armonizate elaborate în sprijinul Directivei 2013/53/UE. Referințele standardelor armonizate EN ISO 15609:2021, EN ISO 8666:2020 și ale modificării sale 8666:2020/A11:2021 și a ale standardului EN ISO 11592-2:2021 trebuie incluse în anexa respectivă. De asemenea, este oportun să se elimine trimiterea la standardul armonizat EN ISO 8666:2018 din anexa I la Decizia de punere în aplicare (UE) 2019/919.
                  
               
                     (13)
                  
                  
                     Anexa II la Decizia de punere în aplicare (UE) 2019/919 conține referințele standardelor armonizate elaborate în sprijinul Directivei 2013/53/UE care sunt retrase din seria C a Jurnalului Oficial al Uniunii Europene. Referințele standardului armonizat EN ISO 15609:2012 trebuie incluse în anexa respectivă.
                  
               
                     (14)
                  
                  
                     Prin urmare, Decizia de punere în aplicare (UE) 2019/919 trebuie modificată în consecință.
                  
               
                     (15)
                  
                  
                     Conformitatea cu un standard armonizat conferă o prezumție de conformitate cu cerințele esențiale corespunzătoare stabilite în legislația de armonizare a Uniunii, începând de la data publicării referinței standardului respectiv în Jurnalul Oficial al Uniunii Europene. Prin urmare, prezenta decizie trebuie să intre în vigoare la data publicării,
                  
               ADOPTĂ PREZENTA DECIZIE:
         
            Articolul 1
            Decizia de punere în aplicare (UE) 2019/919 se modifică după cum urmează:
            
                        1.
                     
                     
                        Anexa I se modifică în conformitate cu anexa I la prezenta decizie.
                     
                  
                        2.
                     
                     
                        Anexa II se modifică în conformitate cu anexa II la prezenta decizie.
                     
                  
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
            Punctul 1 din anexa I se aplică de la 29 decembrie 2023.
         
         
            Adoptată la Bruxelles, 28 iunie 2022.
            
               
                  Pentru Comisie
               
               
                  Președinta
               
               Ursula VON DER LEYEN
            
         
         
            (1)  JO L 316, 14.11.2012, p. 12.
         
            (2)  Directiva 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE (JO L 354, 28.12.2013, p. 90).
         
            (3)  Decizia de punere în aplicare C(2015) 8736 a Comisiei din 15 decembrie 2015 privind o cerere de standardizare, adresată Comitetului European de Standardizare și Comitetului European de Standardizare în Electrotehnică în ceea ce privește ambarcațiunile de agrement și motovehiculele nautice în sprijinul Directivei 2013/53/UE a Parlamentului European și a Consiliului din 20 noiembrie 2013 privind ambarcațiunile de agrement și motovehiculele nautice și de abrogare a Directivei 94/25/CE.
         
            (4)  Directiva 94/25/CE a Parlamentului European și a Consiliului din 16 iunie 1994 de apropiere a actelor cu putere de lege și actelor administrative ale statelor membre referitoare la ambarcațiunile de agrement (JO L 164, 30.6.1994, p. 15).
         
            (5)  Comunicare a Comisiei în cadrul implementării Directivei 94/25/CE a Parlamentului European și a Consiliului din 16 iunie 1994 privind armonizarea legislativă și administrativă a statelor membre referitoare la ambarcațiunile de agrement (Publicarea titlurilor și a referințelor standardelor armonizate în temeiul legislației Uniunii în materie de armonizare) (JO C 87, 13.3.2015, p. 1).
         
            (6)  Decizia de punere în aplicare (UE) 2019/919 a Comisiei din 4 iunie 2019 privind standardele armonizate pentru ambarcațiunile de agrement și motovehiculele nautice elaborate în sprijinul Directivei 2013/53/UE a Parlamentului European și a Consiliului (JO L 146, 5.6.2019, p. 106).
      
      
         
            ANEXA I
            Anexa I se modifică după cum urmează:
            
                        1.
                     
                     
                        rubrica 7 se elimină;
                     
                  
                        2.
                     
                     
                        se adaugă următoarele rubrici:
                        
                                    Nr.
                                 
                                 
                                    Referința standardului
                                 
                              
                                    „45.
                                 
                                 
                                    EN ISO 8666:2020
                                 
                              
                                     
                                 
                                 
                                    Nave mici – Caracteristici principale
                                    EN ISO 8666:2020/A11:2021
                                 
                              
                                    46.
                                 
                                 
                                    EN 15609:2021
                                 
                              
                                     
                                 
                                 
                                    Echipamente și accesorii pentru GPL. Sisteme de propulsie GPL pentru bărci, iahturi și alte ambarcațiuni – Cerințe pentru instalare
                                 
                              
                                    47.
                                 
                                 
                                    EN ISO 11592-2:2021
                                 
                              
                                     
                                 
                                 
                                    Nave mici – Determinarea puterii nominale maxime de propulsie utilizând viteza de manevră – Partea 2: Nave cu lungimea corpului cuprinsă între 8 m și 24 m”.
                                 
                              
                  
      
      
         
            ANEXA II
            În anexa II, se adaugă următoarea rubrică:
            
               
                           Nr.
                        
                        
                           Referința standardului
                        
                        
                           Data retragerii
                        
                     
                           „38.
                        
                        
                           EN 15609:2012
                           Echipamente și accesorii pentru GPL. Sisteme de propulsie GPL pentru bărci, iahturi și alte ambarcațiuni
                        
                        
                           29 decembrie 2023”.